
Z A P I S N I K
12. sjednice Vijeća Mjesnog odbora Resnički gaj,

održane 19. svibnja 2026.

u objektu mjesne samouprave, Čulinečka cesta 230,

s početkom u 18,00 sati

NAZOČNI ČLANOVI VIJEĆA:

Antolović Tomislav, Gavrić Ivica, Habric Nevenka, Horvat Jelena i Mašić Denis.
Predsjedava Nevenka Habric, predsjednica Vijeća.

Zapisnik vodi: Nevenka Habric.

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 11. sjednice Vijeća, održane 14. travnja 2026.

Na prijedlog predsjednice Vijeće jednoglasno utvrđuje

D N E V N I   R E D

1. Zaključak o uređenju pojasa oko željezničke pruge, k.č.4928/1 k.o.Resnik – donošenje zaključka;

2. Zaključak o orezivanju stabala uz ulicu II. Resnički gaj – donošenje zaključka;

3. Pitanja, prijedlozi i obavijesti.
Ad 1. Zaključak o uređenju pojasa oko željezničke pruge, k.č.4928/1 k.o.Resnik – donošenje zaključka.

Uvodno obrazloženje iznosi predsjednica Vijeća.

U raspravi sudjeluju: Antolović Tomislav, Gavrić Ivica, Habric Nevenka, Horvat Jelena i Mašić Denis.

Vijeće jednoglasno donosi

ZAKLJUČAK o uređenju pojasa oko željezničke pruge, k.č.4928/1 k.o.Resnik.

(Zaključak se prilaže ovom Zapisniku i njegov je sastavni dio.)

Ad 2. Zaključak o orezivanju stabala uz ulicu II. Resnički gaj – donošenje zaključka.
Uvodno obrazloženje iznosi predsjednica Vijeća.

U raspravi sudjeluju: Antolović Tomislav, Gavrić Ivica, Habric Nevenka, Horvat Jelena i Mašić Denis.

Vijeće jednoglasno donosi

ZAKLJUČAK o orezivanju stabala uz ulicu II. Resnički gaj.

(Zaključak se prilaže ovom Zapisniku i njegov je sastavni dio.)

          Ad 3. Pitanja, prijedlozi i obavijesti.
Predsjednica obavještava članove Vijeća o: /
Pitanja i prijedlozi članova Vijeća:

	Član/ica Vijeća
	Kratak sadržaj pitanja ili prijedloga



	Jelena Horvat
	Nalazili li se područje Mjesnog odbora Resnički gaj u gradskom programu zaprašivanja komaraca? Ako ne, traži da se uvrsti.



	Ivica Gavrić
	Jesu li poduzete kakve radnje u svezi probijanja ceste od Slavonske avenije do ulice Vrinice u Starom Retkovcu?



	Nevenka Habric
	Zašto ulica II. Resnički gaj nije u programu ručnog čišćenja? Traži da se uvrsti u program ručnog čišćenja (prigovor na prethodni odgovor od strane Zagrebački holding d.o.o. podružnica Čistoća)


	
	


S obzirom da više nije bilo pitanja i prijedloga predsjednica zaključuje sjednicu.
Dovršeno u 19,20 sati.

KLASA:024-08/26-003/1032
URBROJ:251-13-11-6/005-26-2
Zagreb, 19. svibnja 2026.
Zapisnik sastavila

Nevenka Habric

PREDSJEDNICA VIJEĆA

Mjesnog odbora Resnički gaj

Nevenka Habric

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Resnički gaj, Vijeće Mjesnog odbora Resnički gaj, na 12. sjednici, 19. svibnja 2026., donijelo je

Z A K LJ U Č A K

o uređenju pojasa oko željezničke pruge, k.č.4928/1 k.o.Resnik

1. Traži se šire uređenje cjelokupnog pojasa oko željezničke pruge, k.č.4928/1, u koji treba uključiti i kanal (a ne samo cca 1 metar sa svake strane tračnica).

2. Ovaj Zaključak dostavlja se Vijeću Gradske četvrti Donja Dubrava na nadležno postupanje.

KLASA: 024-08/26-003/1032

URBROJ: 251-13-11-6/005-26-3

Zagreb, 19. svibnja 2026.

                      PREDSJEDNICA VIJEĆA

                    Mjesnog odbora Resnički gaj

     Nevenka Habric

OBRAZLOŽENJE

Dana 4. svibnja 2026. upućen je telefonski poziv prema HŽ-u sa zahtjevom za uređenjem pojasa oko željezničke pruge, k.č.4928/1. Tjedan dana kasnije (12. svibnja) na teren je izašla radna ekipa za uređenje koji su izvršili košnju cca 1 metar sa svake strane tračnica (što je vidljivo iz priloženih fotografija). 

Traži se šire uređenje i košnja na cijeloj spomenutoj katastarskoj čestici, uključujući i obližnji kanal. U kanalu se zadržava stajaća voda što uz visoko raslinje grmova i travu pogoduje bujanju legla komaraca. Traži se od HŽ-a da navedeno održavanje i košnju uvede u svoj program održavanja barem dva puta godišnje (do sada su to činili vlasnici susjednih parcela).

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 16. Pravila Mjesnog odbora Resnički gaj, Vijeće Mjesnog odbora Resnički gaj, na 12. sjednici, 19. svibnja 2026., donijelo je

Z A K LJ U Č A K

o orezivanju stabala uz ulicu II. Resnički gaj

1. Traži se da Zagrebački holding d.o.o. podružnica Zrinjevac hitno izađe na teren i izvrši visoko orezivanje drveća u ulici II. Resnički gaj.

2. Ovaj Zaključak dostavlja se Vijeću Gradske četvrti Donja Dubrava na nadležno postupanje.

KLASA: 024-08/26-003/1032

URBROJ: 251-13-11-6/005-26-4

Zagreb, 19. svibnja 2026.

                      PREDSJEDNICA VIJEĆA

                    Mjesnog odbora Resnički gaj

     Nevenka Habric

OBRAZLOŽENJE

Unatrag pet godina, unatoč mnogobrojnim zaključcima Vijeća Mjesnog odbora Resnički gaj, Zagrebački holding d.o.o. podružnica Zrinjevac, u čijoj je nadležnosti ova vrsta usluge, nije izašla na teren da bi obavila traženo. Nakon 5 godina neodržavanja na pojedinim dionicama ulice stvorili su se tuneli od grana gdje javna rasvjeta više nema svrhu jer je posve zaklonjena. 

Od podružnice Zrinjevac se traži hitnost postupanja da se riješi spomenuto.

